text: Trilingüisme als Països Catalans? Qui fa tres ase és - Rosa Calafat - Blogs de l'indirecte!cat
  Per a un català sigui de València o de Palma o de Barcelona és difícil imaginar com seria viure sense barreres lingüístiques. Ara com ara només pertany al nivell del somni. Ara com ara -i ara més que mai- només ens queda tornar a fer memòria històrica i pensar que la nostra és una història de resistència i de permanència.
  Avui he sentit per Catalunya Ràdio que al president espanyol del govern -i no importa quin nom tengui, tendrà o hagi tengut- no li agrada Bildu. Sembla que és perquè aquesta coalició política treu el quadre del rei d'Espanya i fa mangarrufes amb la bandera comuna espanyola. Aquest fet m'ha recordat que poques coses tenim en comú aquest home i jo mateixa: no pertanyem al mateix sexe, no parlam la mateixa llengua..., i sobretot no ens posaríem gens d'acord amb la meva existència com a catalana al món. Ara que hi pens, un president de govern espanyol i jo no tenim cap gest cultural que ens agermani, ara com ara. I més encara, crec que fa tres cents anys que ens és difícil coincidir en alguna cosa.
  El dia de sant Joan per la Barceloneta: Bon ambient, caliu multicultural, llengües europees i diverses entre crits d'alegria i de festa. Música anglosaxona, d'aquelles que ens recorden la globalitat... I quan tot això, tan sols alçant la vista, veig que tanta multiculturalitat només m'ha servit per tornar a veure el que els supervivents de la massacre de 1714 veieren: dues no, tres banderes d'aquelles que deuen agradar al senyor president espanyol del govern.
  I què hi fan tres banderes, sempre de l'espanyol govern, grans i lluents en ple passeig marítim de la capital d'una nació amb llengua pròpia? Vés que hi han de fer, recordar a tot el que s'hi passeja véngui del racó de món que véngui que la capital catalana té amo. És un amo que de moment no deixa que les pel·lícules en anglès siguin subtitulades en català arreu del país. Deu ser això el trilingüisme? Ara ja veig que tant d'amor per l'anglès és perquè els catalans no tornem a reclamar mai més de la vida cinema subtitulat en català. Serem trilingües amb dues llengües de comunicació, una de les quals amb prestigi global de llengua baixa, però moderna i música latina; i l'altra amb categoria de llengua alta, i multiculturalment global. I entre aquest sandvitx que cobreix totes les esferes de la comunicació, què hi fa el català? Volen que hi faci nosa, un altre cop. I sinó, per què a les escoles dels ninets de Salamanca o de Madrid no fan plans trilingües d'ensenyament? Encara no han arribat ni a fer-ne de bilingües!
  Mentrestant la que signa seguirà creient amb fermesa que la seva és l'única llengua del món per la qual paga la pena asseure's davant el teclat! Mentrestant la que signa sap que la seva llengua no fa tres. Per a ella i per a milions de persones més el català és la primera de les aproximadament sis mil llengües que hi ha al món. És la llengua amb la qual ella celebrà sant Joan a Barcelona (Principat) i amb la que celebrarà Sant Pere a Esporles (Mallorca): Ella i milions de persones més.
  4941 lectures 13 comentaris
  29 de juny de 2011, 12.13 h
  MOLTS AQUESTA LLIÇO NO L´HAN RABUDA ves per on, ningú els la a donada.- doncs JA ES HORA QUE LA SAPIGUEN.- més encara el BOTIFLER encara és més PENAT!!!-----EL CASTELLA ES UNA ARMA QUE MATA ASSASSINA ELCATALA -EL CASTELLA EL FA SERVIR?VOSTE? DONCS DEUIRIA D´ESTAR A LA PRESO JUNT AMB ELS ETARRES!!!.
  Encara no he escoltat ni una, ni una paraula per parar en sec aquest desgavell mundial, i sí, sí, sí faran pagar el cost als pobres, pobres de sempre per (bo... Llegir més
  Javier Juan Rayo [object Object]
  27 de juny de 2011, 22.04 h
  jOAN LLADONET VOS FAN LLUITAR MOLT A TU I A NA ROSA, DES D'UN PUNT DE VISTA D'UN PARE Q DUR LA SEVA FILLA A UNA ESCOLA EN CATALÀ, QUE VAIG TRIAR L'EDUCACIÓ EN CATALÀ PRIORITARIAMENT, I ARA QUE FAREM AMB EL NOU GOVERN?¿
  Bernadt [object Object]
  27 de juny de 2011, 19.17 h
  Problemas ets una desgràcia humana per pensar així que em sap de greu que siguis tan retrassadeta
  27 de juny de 2011, 19.14 h
  Juan lledonero he de dir que me pareix de mala educació canviar el nom del meu pare. El meu pare es nom Joan Lladonet, t'agradi o no. Està molt bé que te'n riguis del nom i et posis Juan Lledonero, sembles un home covard perquè no demostres el teu nom real? Necessites amagar-te per què no et trobin ni pel facebook no?, jajajajja, em sembla patètic que aquí ens critiquem els uns als altres i ens fiquem amb noms que m'han donat la vida, a mi i als meus germans. Jo soc catalana, visc a Mall... Llegir més
  27 de juny de 2011, 18.56 h
  He de demanar excuses. No sé em què devia estar pensant quan he repetit tres vegades, Rosa Estaràs, en lloc de Rosa Calafat. Sols no no n'hi ha de diferència entre una persona i l'altra!!!! No sé si totes les persones s'equivoquen, però jo sí m'equivoc. Ha estat cosa d'una gran ximpleria!! Ho sent molt, però no n'hi ha més.
  27 de juny de 2011, 18.21 h
  On és la "Rosa Estaràs", Lladonet ximple?
  Això del trilingüisme, que diuen que fins i tot ho aplicaran al Principat -el senyor Mas obedient als tribunals espanyols- té la finalitat de reduir el català al 33% i que així es consolidi una bona part de població que realment no el sàpiga i actuï com a disolvent. Com que no el sabran, li seran hostils, hauran de lluitar perquè no sigui requisit per a res, perquè els discriminaria. Només la immersió ha aconseguit el bilingüisme de ... Llegir més
  No tenc per costum intervenir en debats estèrils com aquest, però si ho faig una vegada més és perquè m'agradaria que m'indicàs una sola paraula o una sola frase que s'hagi escrit a l'article de Rosa Estaràs o a les intervencions que indiqui odi al castellà. Men senyali una de sola!!!
  27 de juny de 2011, 17.41 h
  Parl en el nom meu, en el de la meva família, en el de Rosa Estaràs i en el de milers i milers de persones que pensen el mateix. És clar, no parl en nom de vostè. Estigui tranquil. I el meu nom i llinatge són reals. Salut!
  Víctor Tarragona
  El català és la meva llengua , la de la meva família , la meva parella i la dels companys de feina. Ara , em nego a odiar el castellà , com feu per aquí , ni el castellà ni cap altra llengua del planeta. Odiar és de malalts.
  Juan Lledonero Barcelona
  27 de juny de 2011, 17.37 h
  Joan Lledoner , en nom de quí parla? vosté a mi no em representa. Per decisió democràtica Catalunya és una comunitat autònoma , deixi de somiar i a gaudir del domini del PP a les seves estimades illes.